Sliačska ulica (Bratislava)

Sliačska ulica je ulica v Bratislave, v mestskej časti Nové Mesto, v okrese Bratislava III. Je to dlhá ulica vedúca od Račianskej ulice do lokality Ahoj-Briežky v Malých Karpatoch; končí sa na hranici bratislavského lesoparku. 

Katastrálne územia 
Nachádza sa v katastrálnych územiach Vinohrady a Nové Mesto. 

Názov  
Ulica bola pomenovaná v roku roku 1945 (pôvodne v tvare Sliačska cesta) podľa kúpeľného mestečka Sliač (okres Zvolen).HORVÁTH, V.: Bratislavský topografický lexikón, 1990, s. 262. 

 Charakteristika
Sliačska ulica sa začína ako kolmá prípojka Račianskej ulice oproti podniku Mondelez Slovakia (predtým: Kraft Foods Slovakia, a. s., pôvodne: Figaro). Na začiatku prechádza okolo sídliska (vpravo) s hromadnou bytovou zástavbou, školskými zariadeniami a okolo administratívnych budov (vľavo). Potom podchádza viadukt železničnej trate z Bratislavy hlavnej stanice k Železničnej zastávke Bratislava-Vinohrady a ŽS Bratislava-Nové Mesto. 

Názvy štvrtí, cez ktoré prechádza Sliačska ulica za železničnou traťou, nie sú celkom ustálené - pozri Briežky a Ahoj. Napravo hneď za traťou nasleduje časť lokality Briežky (prípadne lokality Ahoj v širšom zmysle) s vinohradmi, záhradami s chatkami, chatami a rodinnými domami a naľavo lokalita Vtáčnik s ojedinelými rodinnými domami a záhradami s chatkami a chatami. 

V oblasti pri Lopeníckej ulici sú na Sliačskej ulici z oboch strán rodinné domy, chaty a ojedinelé nezastavané záhrady. Na Sliačskej 17 je objekt (bývalej?) Správy diaľkových káblov (vľavo).  Odtiaľ vyššie je vľavo les bratislavského lesoparku. Potom sa Sliačska ulica stáča prudko na východ a potom na zas na sever; v tejto oblasti sú rodinné domy a/alebo záhrady s chatkami a chatami; táto najsevernejšia časť Sliačskej ulice sa (pri akejkoľvek definícii názvu Ahoj) nazýva Ahoj.  

Od viaduktu železničnej trate po objekt (bývalej?) Správy diaľkových káblov je Sliačska vyložená kamennou dlažbou (tzv. „mačacími hlavami“).

 Dopravné spojenie 

Územný plán 
Podľa Územného plánu hlavného mesta SR Bratislava a Územného plánu zóny Koliba-Briežky (stav okolo roku 2010) sa ráta v oblasti Briežkov a Ahoja so zastavaním parciel na území vinohradov a záhrad v oblasti ulíc Sliačska, Krahulčia a Lopenícka málopodlažnou bytovou zástavbou,VZN Územného plánu obytnej zóny Koliba–Briežky, 2002. ako aj s vybudovaním inžinierskych sietí (vodojem, splašková kanalizácia).Riešenie územného plánu. 4.4.3 Severovýchodný rozvojový smer. Technická infraštruktúra, časť B – s. 62. In: Územný plán hl. m. SR Bratislava, 2007.

 Susedné  ulice 
Na Sliačsku ulicu sa pripájajú (pri pohľade od Račianskej ulice): 
 sprava: Teplická ulica, Vyhnianska cesta, Muštová ulica, Rizlingová ulica, Vínna ulica, Otonelská ulica, Lopenícka ulica, Alibernetová ulica, Neronetová ulica a Na Ahoji
 zľava: Tupého ulica, Veltlínska ulica, Krahulčia ulica a Laurotová ulica.

 Galéria 

 Zdroje 

Kategória:Ulice v Novom Meste v Bratislave
Kategória:Malé Karpaty